**„Zapad 2017"** (rus. *Запад-2017*) – trečiosios bendros karinės pratybos, kuriose dalyvavo Rusijos ir Baltarusijos ginkluotosios pajėgos. Pratybos vyko 2017 m. rugsėjo 14-20 dienomis Rusijoje, Baltarusijoje ir Kaliningrado srityje. 

2017 m. liepą Baltarusijos užsienio reikalų ministras Andrėjus Ravkovas teigė, kad šiose pratybose dalyvaus mažiau nei 13 tūkst. kariuomenės personalo. Tačiau Rusija nuolat dirbtinai mažina tikrąjį karinėse pratybose dalyvaujančių karių skaičių. Pratybos, kuriose dalyvauja daugiau nei 13 tūkst. karių, turi būti atviros stebėtojams. Todėl oficialiai ir kalbama apie mažesnį karių skaičių. „15min" cituoja 30 tūkst. skaičių. Tuo tarpu „The Washington Post", „The New York Times", „The Economist" cituoja 60–100 tūkst. ir didesnius skaičius. Pagal tokius duomenis tai būtų didžiausios karinės pratybos Rusijoje nuo Šaltojo karo.

Nuo 2016 m. įvairiose NATO šalyse iškilo neaiškumų dėl Rusijos tikslų tokiose pratybose. Lietuvos prezidentė Dalia Grybauskaitė šias pratybas pavadino pasiruošimui karui su vakarais. Prieš pratybas JAV karininkai išreiškė įtarimus, kad tokiomis pratybos Rusija stengiasi padidinti savo karinį egzistavimą Baltarusijoje. Tuo tarpu Rusijos ir Baltarusijos šalys teigė, kad šios pratybos yra grynai gynybinio pobūdžio.

Pasibaigus pratyboms Lietuvos krašto apsaugos ministras Raimundas Karoblis teigė, kad pratybų scenarijus buvo puolamasis – vykdytas Baltijos šalių puolimas. Šios institucijos teigimu, pratybose buvo kelis kartus viršytas iš anksto skelbtas karių skaičius ir vykdyti bombardavimai ir kiti pavojingi veiksmai Baltijos valstybių pašonėje.

Pratybų eiga
------------

Išgalvotos agresorės Veišnorijos teritorija, herbas ir vėliava
Pratybų organizatoriai pateikė tokį planą: pagal įsivaizduojamą situaciją, Baltarusiją užpuolė trys agresorės – Veišnorija, Vesbarija ir Lubenija. Veišnorija apima vakarinę dabartinės Baltarusijos teritoriją, Vesbarija – Lietuvos ir Latvijos, Lubenija – Lietuvą ir Lenkiją.

Istorija
--------

„Zapad" pratybos pradėtos rengti 2009 m. ir rengiamos Baltarusijos ir Rusijos šalyse. 2009 m. šių pratybų rengimą susitarė abiejų šalių prezidentai. Antrosios pratybos įvyko 2013 m.

Šaltiniai
---------

1. ↑  Глава Минобороны Белоруссии: учение "Запад-2017" не направлено против третьих стран Archyvuota kopija 2017-08-24 iš Wayback Machine projekto.
2. ↑  „Apokalipsė ar stiprus žemės drebėjimas? Ne, tai – „Zapad 2017"". *15min*. Nuoroda tikrinta 2017-09-11.
3. ↑  Russia’s Military Drills Near NATO Border Raise Fears of Aggression
4. ↑  Russia Plans Huge Zapad 2017 Military Exercises With Belarus
5. ↑  What are Russia's Zapad war games?
6. ↑  Artėjančios Rusijos pratybos „Zapad": grėsmę kelia ne tik scenarijus ir įspūdingi skaičiai
7. ↑  Грибаускайте назвала учения «Запад-2017» подготовкой к войне
8. ↑  Глава военного ведомства России генерал армии Сергей Шойгу провел в Калининграде выездное заседание Коллегии Министерства обороны
9. ↑  Lietuvos karinė žvalgyba: „Zapad" dalyvavusių karių skaičius gerokai viršijo oficialų Archyvuota kopija 2017-09-27 iš Wayback Machine projekto.
10. ↑  Война с Вейшнорией: как Белоруссия придумала "страну-агрессора"
11. ↑  Заключительный этап оперативно-стратегических учений «Запад-2009»